
Tárgyalás módja:	nyilvános ülés


MARTFŰ VÁROS ÖNKORMÁNYZATA 
KÉPVISELŐ-TESTÜLETÉNEK 

……/2017.(…...) önkormányzati rendelete

a bölcsődében, köznevelési intézményekben fizetendő térítési díjak megállapításáról szóló 7/2015.(III.27.) önkormányzati rendelet módosításáról


Martfű Város Önkormányzatának Képviselő-testülete az Alaptörvény 32. cikk (2) bekezdésében foglalt feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény 151. § (2f) bekezdésében kapott felhatalmazás alapján a bölcsődében, köznevelési intézményekben fizetendő térítési díjak megállapításáról szóló 7/2015.(III.27.) önkormányzati rendeletét az alábbiak szerint módosítja: 

1.	§	Martfű Város Önkormányzatának Képviselő-testülete a bölcsődében, köznevelési intézményekben fizetendő térítési díjak megállapításáról szóló 7/2015.(III.27.) önkormányzati rendelete (továbbiakban: Rendelet) 1. §-ának „a KLIK” szövegrésze helyébe „az állam” szövegrész lép.

2.	§	A Rendelet 1. § fb) és gb) pontja helyébe a következő rendelkezés lép:

fb) menza                 432.-
gb) menza                432.-




Záró rendelkezések

3.	§	A rendelet 2017. március 1. napján lép hatályba, és 2017. március 2. napján hatályát veszti. 



	Dr. Papp Antal 							Szász Éva 
	polgármester								jegyző










Indoklás és hatásvizsgálat 
Martfű Város Önkormányzata Képviselő-testületének 
a bölcsődében, köznevelési intézményekben fizetendő térítési díjak megállapításáról szóló 7/2015.(III.27.) önkormányzati rendelet módosításáról szóló 
…../2017.(…….) önkormányzati rendelethez


Indokolás 
A Képviselő-testület 11/2017.(I.26) határozatával döntött arról, hogy szülői kezdeményezésre a gluténmentes gyermekétkeztetés térítési díját az adagmennyiség jogszabályi előírásokon belüli csökkentésével alacsonyabb összegben állapítja meg.
A döntésnek megfelelően a rendeletet módosítani szükséges.

Részletes indokolás
1. §-hoz
Pontosítást tartalmaz a § a KLIK átszervezése miatt.
2. §-hoz
A gluténmentes menzai térítési díj összegét határozza meg az általános iskolai és középiskolai ellátás vonatkozásában.

3. §-hoz
Hatályba léptető rendelkezést tartalmaz a §.


Hatásvizsgálat
1.	Társadalmi, gazdasági, költségvetési hatás:
A rendelet-módosítás társadalmi hatása abban jelentkezik, hogy a lisztérzékeny gyermekek élelmiszereinek megvásárlása nagy anyagi terhet ró szülőkre, így a térítési díj csökkentésével ezt a terhet kívánjuk enyhíteni.
A módosításnak költségvetési hatása nincs, az adagmennyiség – jogszabályi előírásokon belüli - csökkentésével arányosan csökken a térítési díj.
2.	Környezeti és egészségi hatása, következményei:
	Nincs
3.	Adminisztratív terheket befolyásoló hatás:
	Nem jelentkezik többlet teher.
4.	A jogszabály megalkotásának szükségessége, a jogalkotás elmaradásának várható következményei:
	A rendelet-módosításra szülői kezdeményezésre került sor. 
5. A rendelet alkalmazásához szükséges személyi, szervezeti, tárgyi és pénzügyi feltételek:
Rendelkezésre állnak. 

Martfű, 2017. február 16.

					Dr. Papp Antal 
					polgármester

